ОПШТИНA ГОРЊИ МИЛАНОВАЦ

ОПШТИНСКА УПРАВА

На основу члана 50 Закона о планирању и изградњи ( ''Службени гласник РС'', бр. 72/09, 81/09 – исправка, 64/10 – УС, 24/11, 121/12, 42/13-одлука УС, 50/13-одлука УС, 98/13-одлука УС, 132/14, 145/14, 83/2018, 31/2019, 37/2019, 9/2020 и 52/2021), члана 55. до 68. Правилника о садржини, начину и поступку израде докумената просторног и урбанистичког планирања ( ''Службени гласник РС'' бр.32/2019), а у вези са Одлуком о изради Плана детаљне регулације за за потез „Ражаник“ у Горњем Милановцу („Службени гласник општине Горњи Милановац“ бр.2/2017), оглашава

ПОНОВЉЕНИ ЈАВНИ УВИД

У ДЕЛУ НАЦРТА ПЛАНА ДЕТАЉНЕ РЕГУЛАЦИЈЕ

ЗА ПОТЕЗ “РАЖАНИК” У ГОРЊЕМ МИЛАНОВУЦ

**Поновљени јавни увид у делу Нацрта плана детаљне регулације (простор који обухвата кружну раскрсницу на државном путу IБ реда број 22. (“Ибарска магистрала”), одржаће се у трајању од 15 (петнаест) дана, од 17.12.2022.године до 04.01.2023.године.**

Нацрт дела Плана детаљне регулације, биће изложен на јавни увид у згради општине Горњи Милановац, у улици Тихомира Матијевића бр.4, у просторијама Одељења за урбанизам, комунално-стамбене и имовинско правне послове (трећи спрат), сваког радног дана у времену од 800 до 1500 часова, као и на званичној интернет страници Општине Горњи Милановац (<http://www.gornjimilanovac.rs/javni-uvid-uvid.html>), званична презентација - Локални информациони систем – Јавни увид.

**Примедбе** на део Нацрта плана детаљне регулације, физичка и правна лица могу доставити, у писаној форми, на писарницу Општинске управе општине Горњи Милановац, ул. Таковска 2, лично или поштом, **у току трајања јавног увида.**

**Јавна седница Комисије за планове општине Горњи Милановац** одржаће се **10.01.2023. године**, у Горњем Милановцу у великој сали Скупштине општине, ул. Таковска бр. 2, са почетком у **13 часова**.

Седници Комисије могу присуствовати физичка лица и представници правних лица (са овлашћењем), који су поднели писане примедбе, у току трајања јавног увида.

**ОПШТИНСКА УПРАВА**

**ОПШТИНЕ ГОРЊИ МИЛАНОВАЦ**